stanford-oval/wikipedia huggingface dataset:
דוכיפת מצויה
תרבות > מיסטיקה

בימי הביניים יוחסו לדוכיפת סגולות מיסטיות.
על פי כתבי יד מהמאה ה-12 המתארים הכנת קמעות יש להשתמש בדם דוכיפת או חפרפרת כדיו לכתיבתן.
ויליאם מאובריאן (Guillaume d'Auvergne), בישוף פריס מ-1228 עד 1249 סבר כי לב של דוכיפת מטהר את הנפש מ"אדים מזיקים" בשינה ומכין אותה להארה.
ברתולומאו אנגליקוס (Bartholomeus Anglicus) מספר כי כאשר דוכיפת מזקין ואינו יכול עוד לעוף ולראות תולשים צאצאיו את נוצות התעופה שלו, רוחצים את עיניו במרקחת עשבים ונושאים אותו תחת כנפיהם עד שנוצותיו צומחות שוב והוא מחדש את נעוריו. ברתולומיאו מציין גם כי מריחת דם הדוכיפת על הרקות מגינה מפני קוסמים ומכשפים וכי התזת דם דוכיפת על אדם ישן תגרום לו לחזיונות תעתועים של שדים. השראת חלומות רעים באופן זה מוזכרת גם בכתביו של אלברטוס מגנוס.
במאה ה-13, פדרו הספרדי (Petrus Hispanus) כתב כי ניתוח דוכיפת חיה ואכילת ליבה בעודו פועם, מקנה יכולת חיזוי עתידות וקריאת מחשבות.
תרבות > בישראל

גדוד 94 של חטיבת כפיר מכונה "דוכיפת".
במסגרת חגיגות שנת ה-60 למדינת ישראל, הכריז נשיא המדינה שמעון פרס, ב-29 במאי 2008 על הדוכיפת כציפור הלאומית של ישראל. ההכרזה התקיימה לאחר הליך בחירה ארוך, אשר זכה לכינוי "תחרות הציפור של המדינה", והשתתפו בו אנשים רבים.
שחר אבן צור כתב על הדוכיפת שיר במסגרת הפרויקט "אגדה חיה" של מוזיאון הטבע ע"ש שטיינהרדט.
תרבות > בסמלים

הדוכיפת מופיעה כמוטיב במספר סמלים, למשל, בסמל רובע ברכטן שבעיר דורטמונד בגרמניה.
לקריאה נוספת

נטע אחיטוב, אוהבת את הקרקע, נשיונל ג'יאוגרפיק ישראל, מרץ 2009
הערות שוליים

↑  דוכיפת באתר הרשימה האדומה של IUCN
↑  תפקידן העיקרי של בלוטות בעופות אלו הוא לשמן את הנוצות כדי להפכן עמידות להרטבה במים
↑  מהפרשת הבלוטה בודד החידק Enterococcus faecalis המפריש חומר הפעיל נגד כל החידקים הגרם שליליים וחלק מהגרם חיוביים, Antonio M. Martín-Platero et al, Characterization of Antimicrobial Substances Produced byEnterococcus faecalis MRR 10-3, Isolated from the Uropygial Gland of the Hoopoe (Upupa epops), Appl Environ Microbiol. 2006 June; 72(6): 4245–4249 Environ Microbiol
↑  עזי פז ויוסי אשבול, מדריך (מצולם) לציפורים בישראל, הוצאת כתר, 2009 - עמ' 42.
↑  M. Martín-Vivaldiet al.; Function of song in the Hoopoe Upupa epops, Bird Study; Volume 46, Issue 1, March 1999, Pages 104-111
↑  Manuel Martín-Vivaldi; Attraction of Hoopoe Upupa epops females and males by means of song playback in the field: influence of strophe length; Journal of Avian Biology
Volume 31 Issue 3 Page 351-359, September 2000
↑  דוכיפת, באתר www.yardbirds.org.il
↑  ידוע כי בעבר היה חי זן ענק (כיום הוא זן נכחד) של דוכיפת (הנקרא בלטינית: Upupa Antaios), ואפשר שלפני אלף שנה (דורו של רש"י) הוא חי גם בצרפת (אזור מגוריו של רש"י). באשר אל "התרנגול" - כוונת רש"י אל תרנגול הבר (המזוהה עם העוף המוכר בימינו כדוכיפת); לפרטים ראו לעיל אודות תרגום אונקלוס לדוכיפת.
↑  Warren R. Dawson, Bridle of Pegasus 1930, עמוד 130
↑  Gaston Maspero and M. L. McClure Dawn of Civilization, 1894. עמוד 265
↑  צפרים בישראל, התשי"ז, עמוד 297
↑  Lynn Thorndike, HISTORY OF MAGIC AND EXPERIMENTAL SCIENCE DURING THE FIRST THIRTEEN CENTURIES OF OUR ERA, עמוד 288
↑  Lynn Thorndike, HISTORY OF MAGIC AND EXPERIMENTAL SCIENCE DURING THE FIRST THIRTEEN CENTURIES OF OUR ERA, עמוד 362,
סגולה דומה מיוחסת לעין של צב
↑  Lynn Thorndike, HISTORY OF MAGIC AND EXPERIMENTAL SCIENCE DURING THE FIRST THIRTEEN CENTURIES OF OUR ERA, עמוד 422, 
מיתוסים דומים של "החייאת" הדוכיפת מופיעים בכתבים נוספים בימי הביניים
↑  Lynn Thorndike, HISTORY OF MAGIC AND EXPERIMENTAL SCIENCE DURING THE FIRST THIRTEEN CENTURIES OF OUR ERA, עמוד 498, 
באותו חיבור על כשפים מוזכר גם ליבו של הנשר שמקנה לאדם פופולריות ועושר
↑  ארז ארליכמן, עם ישראל הכריע: הציפור הלאומית היא הדוכיפת, באתר ynet, 29 במאי 2008
↑  הצביעו לציפור הלאומית - החברה להגנת הטבע
↑   שחר אבן צור ומוזיאון הטבע - אגדה חיה - דוכיפת, סרטון בערוץ "אגדה חיה - Living Legend", באתר יוטיוב (אורך: 03:12).
| --- | --- |
בקרת זהויות :  GND: 4384159-4  NKC: ph809006 
כיכר הדוכיפת בפתח תקווה שהוקמה ב-2008 לרגל בחירת הדוכיפת כציפור הלאומית של מדינת ישראל
סמל רובע ברכטן בעיר דורטמונד
דוכיפת אוכלת תולעת, גן לאומי אשקלון
יום השנה (יהדות)

נר זיכרון עם נורה
נרות נשמה בטקס זיכרון לקורבנות השואה.
ביהדות, יום השנה של אדם שנפטר הוא תאריך פטירתו, המצוין על ידי משפחתו ומכריו מדי שנה בשנה. מקובל גם להשתמש בביטוי היידישאי יארצייט, ויש מהספרדים הקוראים ליום זה הרסייא"ט (מגורשי ספרד ופורטוגל) נחלה או סאל (מפרסית). ביום השנה למותו של אדם לפי התאריך העברי נהוג לערוך טקס אזכרה.
השם "יארצייט"

השם "יאָרצײַט" (מיידיש, נהגה "יוֹרצַיְיט" או "יוּרצאַט"; לעיתים נכתב יאהרצייט. יאר - שנה, צייט - זמן), התקבל ברוב תפוצות ישראל לסימון יום השנה, בעיקר משום שיום זה התפתח במקורו באשכנז. משהגיע השם לארצות המזרח ותימן, שבהן לא ידעו יידיש, היו שחשבו שמדובר בראשי תיבות. כך, לדוגמה, פתרו זאת בתימן כנוטריקון: יום אסיפת רגלי צדיקים יבית טוות (=ביום היפטרות הצדיקים ילון בתענית). גם ר' יוסף חיים מבגדאד, בעל ה"בן איש חי", כתב להוציא מלב ההמונים כי במילה זו יש רמז, ומסביר שמדובר ב"יום השנה" ביידיש.
יום השנה הראשון

לאחר שנים עשר חודשים מהפטירה מסיימים בניו ובנותיו של הנפטר את מנהגי האבלות (שאר אבלים דהיינו אח, אחות, אב, אם, אשה/בעל אבלותם רק 30 יום). מתאריך זה מותר לילדיו של הנפטר לבוא לשמחות כגון חתונות ושאר מסיבות וכן מותר להם לחדש בגדים. קיימים מנהגים שונים שהאבלים נוהגים לקיים ביום זה.
אחד המנהגים הבולטים והרווחים במגזרים דתיים, הוא קיום חגיגת סיום של מסכת מהמשנה או מהתלמוד, ופעמים אף של כל ששת סדרי המשנה או כל הש"ס הבבלי, שנלמדו במהלך השנה הראשונה לעילוי נשמת הנפטר, כאשר לאחר הסיום נהוג לערוך סעודת מצווה.
יום השנה בכל שנה

ביום השנה המנהג הוא שהאבל לשעבר צם ומתענה כדי לסייע לעילוי נשמה של מתו, ונוהגים להרבות בלימוד. כיום היטשטש מנהג זה ומרבית האבלים נוהגים לאכול ולשתות כרגיל, ויש ממשיכים במנהג המקורי. ביום זה חוזרים בני הנפטר ואומרים קדיש יתום כפי שנהגו בשנת האבלות הראשונה (ואף נהוג להעלותם כשליחי ציבור). יש המשתדלים לערוך לימוד בעשרה ואז הבן יכול לומר עוד קדיש (חוץ מאלו שאמר בתפילה) לעילוי נשמת אביו. נהוג לערוך ביום זה אזכרה למת.
למי שחל יארצייט יש עניין לעלות לתורה אם חל ביום שקוראים בתורה, ואם לא חל ביום קריאת התורה, נוהגים להעלותו ביום הקרוב לפניו שקוראים בתורה. בקהילות הספרדים, נוהגים שבעל הקורא אומר תפילת השכבה (לאיש אומרים "מנוחה נכונה", ולאישה - "אשת חיל"), ובקהילות נוסח אשכנז המזרחי נוהגים לומר תפילת אל מלא רחמים. בשבת לפני היארצייט, נוהגים להעלות את בעל היארצייט למפטיר. בקהילות הספרדים, כאשר ישנם יותר משני בעלי יארצייט בבית הכנסת נהוג למכור את העלייה (המפסיד מקבל עליית משלים). יש נוהגים שבעל היארצייט עובר לפני התיבה בתפילת מוסף בשבת שקודם היארצייט ובערבית במוצאי שבת.
בקהילות מסוימות נהוג שהאבל תורם "תיקון" לעילוי נשמת הנפטר בשבת שלפני יום השנה. בדרך כלל הקידוש נעשה בבית הכנסת לאחר תפילת שחרית של שבת. הברכות שהציבור בבית הכנסת מברך הן לעילוי נשמת הנפטר. נהוג להביא לקידוש גם משקה (במלעיל). ישנם בתי כנסת בהם הגבאי נוהג להודיע על הקידוש שנתרם לפני תום התפילה, תוך שהוא נוקב בשמו של התורם כדי לכבדו.
יש שכתבו שיש לנהוג את מנהגי יום השנה עד חמישים שנה (יובל). אך אחרים כתבו שאין גבול ליום השנה, ונוהג לעולם. יש שכתבו כפשרה שאם התחיל קודם שנת החמישים יכול להמשיך, אך אם עברו יותר מחמישים שנה, לא יאמר קדיש כלל.
יש הנוהגים לנחם בברכת: "עד ביאת הגואל", כי עם ביאת הגואל ותחיית המתים ייבטלו ימי-אבל אלה, והמתברך משיב: "במהרה בימינו", וחוזר המברך ואומר: "אמן".
אזכרה > סדר הטקס הדתי

האזכרה כוללת בדרך כלל עלייה לקבר וקריאת פסוקי תהילים ותפילות מיוחדות, ולמנהג עדות המזרח אמירת נוסח המרחם על כל בריותיו וכו'. סדר הקריאה ונוסח התפילות משתנה מעדה לעדה. לאמירת הקדיש דרוש מניין.
הטקס כולל בדרך כלל מתחיל על ידי אמירת פרקי תהילים:
ראשית נאמרים פרקים ל"ג, ט"ז, י"ז, ע"ב, צ"א, ק"ד, ק"ל.
לאחר מכן פרקים המתחילים באותיות שמו של הנפטר מתוך מזמור קיט, המורכב מקבוצות של שמונה פסוקים שכולם מתחילים באותה אות. פסוקים אלו מטרתם להזכיר למת את שמו, כסגולה נגד חיבוט הקבר.
לבסוף נאמרים ארבעה פרקי תהילים שמתחילים באותיות נ'ש'מ'ה' - אף הם ממזמור קיט.
לאחר מכן:
תפילה לעילוי נשמה, ובה בקשה מפורטת עבור נשמת הנפטר, לזכותו בגמולים טובים ובתחיית המתים.
תפילת אל מלא רחמים. בה מבקשים מנוחה נכונה עבור המנוח, בעבור זה שהעולים לקבר מתפללים לעילוי נשמתו או בעבור תרומתם לצדקה.
קדיש יתום. נאמר בדרך כלל על ידי בניו של המנוח, או קרוב משפחה אחר, המקורב יותר למת מבין הנוכחים.
יש הלומדים משניות ממסכת מקוואות שמתחילות באותיות "נשמה", אמנם בדרך כלל הדבר אינו נעשה בעת העלייה על הקבר ממש.
בקרב יהדות טורקיה סדר התפילות כולל בעיקר את אמירת הפיוט בר יוחאי, לאחריו קוראים קטע המסיים את האדרא זוטא ובו תיאור יום פטירתו של הרשב"י (פותח במילים "אמר רבי אבא לא סיים בוצינא קדישא למימר חיים") ולבסוף אומרים את הפיוט אל מסתתר.
אזכרה > סדר הטקס הדתי > מנהגים

בסיום הטקס, נהגו להניח אבן על הקבר. ניתן להניח אבנים גם על קברים נוספים, שלא נערכה אזכרה עבורם. הנחת האבן מהווה אות לכך שאדם עלה לקבר, יש הטוענים כי שורש המנהג הוא בחיזוק הגלעד שהוקם על הקבר ומניעת בעלי חיים טורפים מחפירת הקבר[דרוש מקור][מפני ש...].
המנהג להדליק נר נשמה, בהתקן ייעודי בגב המצבה ולהשאירו דולק. יש הסבורים כי מקור הנוהג הוא בכך שעשן הנר עולה מעלה, ולכן האמונה היא כי הוא מסייע לנשמה לעלות מעלה אף היא[דרוש מקור][מפני ש...].
מנהג ישראל הוא להגיע לבית הכנסת ביום השנה, להתפלל תפילת מנחה וערבית, ולהגיד את המשניות עם שם הנפטר. לאחר מכן נהוג להביא כיבוד לבית הכנסת, עם כל מאכלים שעליהם יגידו את סדר הברכות- מג"ע א"ש, שמסמל את ראשי התיבות: מזונות, גפן, עץ, אדמה ושהכל נהיה בדברו, כך יוכלו המתפללים להגיד כמה שיותר סוגי ברכות שונים לעילוי נשמת הנפטר שיום השנה שלו חל באותו היום.
אזכרה > טקס חילוני

עלייה לקברו של אדם נהוגה גם בקרב חילונים. מהם שמאמצים את הטקס הדתי או חלקים ממנו, ומהם שמסתפקים באמירת דברים לזכרו של המנוח. מקובל להביא לאזכרה פרחים ולהניחם על הקבר.
בישראל נהוגה אזכרה ממלכתית לנשיאים וראשי ממשלה.
הילולת צדיקים

ביום השנה לפטירת צדיק נוהגים מקובלים וחסידים לקיים חגיגה הנקראת הילולה. בזמן ההילולה לעיתים מספרים על חייו של אותו הצדיק או מקיימים מנהגים האופייניים לו. ההילולה המוכרת ביותר היא החג ל"ג בעומר שהוא ההילולה של רבי שמעון בר יוחאי, כמו כן ידועה גם ההילולה של משה רבנו בתאריך ז' באדר. בתנועת החסידות חשיבות מיוחדת להילולות, כאשר כל חצר חסידית חוגגת את ההילולות של האדמו"רים שלה.
היסטוריה

חגי משגב משער שמצבות צוער, בהן נחקקו תאריכים לצד שם המת, הן עדות להתפתחות מנהג טקסי יום השנה. קברים מתוארכים נמצאו בהקשרים יווניים-רומיים קודם לאלו.
רש"י מביא עדות למנהג יום השנה של "אדם גדול" בשם תשובות הגאונים:
ובתשובת הגאונים מצאתי כל הנך ריגלי דאמוראי היינו יום שמת בו אדם גדול קובעים אותו לכבודו ומדי שנה בשנה כשמגיע אותו יום מתקבצים תלמידי חכמים מכל סביביו ובאים על קברו עם שאר העם להושיב ישיבה שם
הערות שוליים

↑  הרב יצחק רצאבי בשם אביו, שו"ע המקוצר עיני יצחק, סימן קצ"ז הערה ב'
↑  בן איש חי, שנה א, ויחי, סוף אות יד
↑  חזון עובדיה אבלות ח"ג עמ' ריז "והנה בדורות אלו נוהגים הרבה להקל שלא להתענות ביום יאר צייט, מפני שחולשה רבה ירדה לעולם"
↑  אליה רבה או"ח קלו.  הוא זכאי אחרי חתן ביום חתונתו, בר מצווה, שושביני החתן, הסנדק או מוהל ביום ברית, בעל יולדת.
↑  ספר אורחות רבינו עמוד עה. דעות נוספות שכ"כ הובאו בספר נטעי גבריאל אבילות פרק עז, אות כב בהערה מ.
↑  שו"ת רב פעלים ח"ד סוד ישרים יז, ובנטעי גבריאל שם הערה מא.
↑  דעת הרב שלמה זלמן אוירבך הובא בספר הליכות שלמה תפילה פרק יח הערה ל.
↑  מנהג זה נזכר בשולחן ערוך, אורח חיים, סימן רכ"ד.
↑  תאריכי אזכרות לנשיאי ישראל וראשי ממשלה שהלכו לעולמם
↑  פרט להילולות מיוחדות כהילולת האור החיים הקדוש, וכדומה.
↑  חגי משגב, בא: שנים לבריאה, שנים לחורבן, שנים לגאולה, באתר על מה שהיה ועל מה שקורה, ‏יום חמישי, 26 בינואר 2012
| מצוות ומנהגים יהודיים |
| --- | --- | --- |
| ערכים כלליים | הלכה • עשרת הדיברות • תרי"ג מצוות • שבע מצוות דרבנן • שבע מצוות בני נח • רשימות: מצוות הנהוגות בזמן הזה • מצוות שאינן נוהגות בזמן הזה |  |
| סדר היום | נטילת ידיים • ציצית • תפילין • קריאת שמע • תפילה • תלמוד תורה • ברכת המזון |  |
| הלוח העברי | קידוש החודש • עיבור השנה • שבת • ראש חודש • חגי ישראל ומועדיו • שמיטה • שנת היובל |  |
| מצוות שבין אדם לחברו | ואהבת לרעך כמוך • צדקה • גמילות חסדים • לשון הרע • והדרת פני זקן • אונאת דברים • משפט עברי |  |
| מצוות התלויות בארץ | מצוות יישוב ארץ ישראל • מתנות כהונה • מתנות עניים • איסור ערלה • שמיטה • שנת היובל |  |
| איסור והיתר | כשרות • בשר בחלב • שחיטה • טרפה • איסור אכילת חלב • יין נסך • חמץ |  |
| תשמיש קדושה ותשמיש מצווה | ספר תורה • תפילין • מזוזה • סידור • ציצית • שופר • לולב • מצה • כיפה |  |
| בית המקדש | מצוות בניין בית המקדש • כהן • קורבן • עלייה לרגל • טומאה וטהרה • רשימת מצוות בית המקדש |  |
| משפחה | ברית מילה (או הטפת דם ברית) • פדיון הבן • זבד הבת • בת מצווה • בר מצווה • חופה וקידושין • טהרת המשפחה • מעמד האישה ביהדות • צניעות  • כיבוד אב ואם |  |
| מוות | אבלות • אנינות • הלוויה • קריעה • קדיש • קבורה • סעודת הבראה • שבעה • יום השנה • אזכרה • נר נשמה • הזכרת נשמות • חברה קדישא |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
פיוט בר יוחאי הנאמר באזכרות בקרב יהודי איזמיר, טורקיה
פיוט אל מסתתר הנאמר באזכרות בקרב יהודי איזמיר, טורקיה
Bibbidi-Bobbidi-Boo

| --- | --- |

עטיפת התקליט "סינדרלה"
 סינגל בביצוע ורנה פלטון
 מתוך האלבום סינדרלה
 יצא לאור:  4 בפברואר 1950
 פורמט:  אריך-נגן
 תאריך הקלטה:  26 באוקטובר 1949
 סוגה:  שיר חידוש
 שפה:  אנגלית
 חברת תקליטים:  תקליטי RCA
 כתיבה:  מאק דייוויד, אל הופמן, ג'רי ליווינגסטון
 לחן:  מאק דייוויד, אל הופמן, ג'רי ליווינגסטון
Bibbidi-Bobbidi-Boo (בעברית: ביבידי בובידי בו; ידוע גם בשם The Magic Song, "שיר הקסם") הוא שיר חידוש מתוך הסרט "סינדרלה" של חברת וולט דיסני משנת 1950. השיר נכתב והולחן בשנת 1948 על ידי מאק דייוויד, אל הופמן וג'רי ליווינגסטון, אשר כתבו את כל השירים בסרט. השיר מושר במהלך הסרט על ידי הפיה הטובה שעוזרת לסינדרלה בעזרת קסמים להגיע לנשף, כאשר בגרסת המקור של הסרט השיר בוצע על ידי ורנה פלטון, ובגרסת הדיבוב העברי השיר בוצע על ידי רותי הולצמן.
גרסת המקור של השיר הוקלטה בהוליווד ב-26 באוקטובר 1949, כאשר הוא שוחרר לראשונה ב-4 בפברואר 1950 כחלק מפסקול הסרט שנמכר על ידי חברת התקליטים "תקליטי RCA". השיר זכה להצלחה רבה, והיה מועמד בשנת 1951 לפרס אוסקר לשיר המקורי הטוב ביותר, אך הפסיד לשיר "Mona Lisa" בביצוע נט קינג קול מתוך הסרט ".Captain Carey, U.S.A".
השיר בתרבות

לאחר שחרור השיר, השיר זכה להצלחה רבה ולעיבודים רבים, ביניהם העיבוד של פרי קומו ולהקת האחיות פונטנה, העיבוד של ג'ו סטאפורד וגורדון מקריי, העיבוד של בינג קרוסבי וויק שואן, העיבוד של ג'ק פלייס, העיבוד של ציפי שביט, והעיבוד של הלנה בונהם קרטר שביצעה אותו בכתוביות הסיום של הסרט "סינדרלה" המשמש כעיבוד לייב אקשן לסרט המקורי.
השיר זכה למספר פרודיות, ביניהן הפרודיה של דרימוורקס שהופיעה בסרט "שרק 2", כאשר אותה ביצעה הפיה הסנדקית לנסיכה פיונה. לשיר ישנם גם מספר אזכורים בתרבות, למשל בחלק מהמדיות של דיסני כאשר משתמשים בקסם נאמר שם שיר, כמו כן בזיכיון "דרגון בול" השמות של ביבידי ובאבידי מבוססים על שם השיר. בשנת 2014 השיר הופיע בפרסומת לקידום מונדיאל 2014, כאשר בפרסומת השתתפו סרחיו ראמוס, ליונל מסי, דוד לואיז ולנדון דונובן.
השיר לקח חלק גם באתגר של הרשת החברתית "טיקטוק" שנקרא "Bibbidi Bobbidi Boo Transformation", בו משתמשים מצלמים את עצמם במראה מוזנח בזמן שהשיר מתנגן ברקע, ולאחר שהם קופצים המראה שלהם משתנה למראה חגיגי כאשר השיר משתנה לשירו של סמוקפורפ "Audi".
דירוגים ברשימות

| ארגון | רשימה | מיקום | מקור |
| --- | --- | --- | --- |
| בילבורד | 100 שירי דיסניוורס הגדולים בכל הזמנים | 39 |  |
ראו גם

A Dream Is a Wish Your Heart Makes
הערות שוליים

↑  ביצוע השיר, באתר יוטיוב
↑  האתגר "Bibbidi Bobbidi Boo Transformation", באתר יוטיוב
↑  Rania Aniftos,Katie Atkinson,Katie Bain,Eric Renner Brown,Keith Caulfield,Anna Chan,Hannah Dailey,Stephen Daw,Thom Duffy,Paul Grein,Lyndsey Havens,Rylee Johnston,Jason Lipshutz,Joe Lynch,Heran Mamo,Rebecca Milzoff,Taylor Mims,Danielle Pascual,Jessica Roiz,Kevin Rutherford,Andrew Unterberger,Neena Rouhani, The 100 Greatest Disneyverse Songs of All Time, Billboard, ‏2023-05-25 (באנגלית אמריקאית)
| --- | --- |
בקרת זהויות :  MusicBrainz work: 544b79d0-494d-30db-91b1-ad861dc57107
D.A.N.C.E.

"D.A.N.C.E." הוא הסינגל השני של צמד המוזיקה האלקטרונית הצרפתי ג'אסטיס והראשון מתוך אלבומם †. הוא כולל גרסאות ערוכות ומורחבות של "D.A.N.C.E", מיקס גס יותר בסגנון האלבומים הקודמים שלהם, "B.E.A.T", והשיר "Phantom" שיצא בעבר בכמויות מוגבלות על תקליט "12 לפני יציאת "D.A.N.C.E".
היסטוריה ורקע

לדברי הצמד, הם היו מעריצים ענקיים של מייקל ג'קסון והחליטו להקדיש לו את השיר הזה. השיר מדקלם שירים רבים של מייקל ג'קסון כולל "P.Y.T. (Pretty Young Thing)", "Black or White", "Workin' Day and Night" ו-"Whatever Happens" יחד עם השיר "ABC" של חמישיית הג'קסונים והאלבום Music and Me של מייקל ג'קסון. הבתים של "D.A.N.C.E" מכילים אינטרפולציה של קודה של השיר "Me Against the Music" של בריטני ספירס. השירה מסופקת על ידי מקהלת הקרן למוזיקאים צעירים שבסיסה בלונדון.
השיר הגיע למקום ה-4 ברשימת 100 השירים הטובים ביותר לשנת 2007 של מגזין הרולינג סטון.
היה הייפ רב לפני יציאת הסינגל, ובשבועות שקדמו ליציאתו הרשמית, רמיקסים לא רשמיים רבים של השיר החלו להופיע באינטרנט. הצמד האלקטרוני הקנדי MSTRKRFT הוציא גרסה רשמית, והיה ההרכב היחיד שקיבל קטע כלי ושירה בנפרד. רמיקס אחד נעשה על ידי הראפר וול מוושינגטון די. סי בשם "W.A.L.E.D.A.N.C.E."; השיקגו רידר בחר בו כהחביב על הצוות מ-2007 וכינה את הרמיקס "אפי באופן חיובי". וול ומארק רונסון ביצעו את השיר בטקס פרסי הווידאו קליפים של MTV בשנת 2007, ומאוחר יותר וול הופיע על שער מגזין URB עם ג'אסטיס.
קליפ

הקליפ לשיר "D.A.N.C.E." צולם על ידי צמד הבמאים הצרפתי Jonas & François, עם אנימציה של האנימטור הצרפתי So Me. הקליפ היה מועמד לפרסי הווידאו קליפים של MTV לשנת 2007, וזכה בפרס בטקס פרסי המוזיקה של MTV אירופה. הקליפ מצולם בסגנון פופ ארט. בסרטון, אוז'ה ודה רונה הולכים, והתמונות של חולצות הטריקו שלהם משתנות (מכוניות, פיות, ברקים, סוכריות על מקל, מספרים, אותיות והמילים לשיר). הוא כולל התייחסות לשיר "Video Killed the Radio Star" של להקת הבאגלז כאשר המילה "רדיו" הוחלפה במילה "אינטרנט" בשלב מסוים.
הערות שוליים

↑  Recording “D.A.N.C.E.” by Justice - MusicBrainz, musicbrainz.org
↑  Phil Hebblethwaite, Massive tunes you'll hear differently when you know who they sampled - BBC Music, www.bbc.co.uk, ‏2018-09-26 (באנגלית בריטית)
↑  Stuart Barrie, THE DJ QA & JUSTICE, Daily Record, ‏2007-06-07 (באנגלית)
↑  The 100 Best Songs of 2007 : Rolling Stone, web.archive.org, ‏2008-03-04
↑  Culture Bully » Blog Archive » Do the "D.A.N.C.E.": Justice Remixes, web.archive.org, ‏2007-12-24
↑  Chicago Reader | Music Review | Monica Kendrick, Miles Raymer, and Peter Margasak on their favorite releases of 2007, web.archive.org, ‏2009-05-09
↑  Watch Full Episodes | TV Shows, MTV (באנגלית)
↑  Urb Magazine :: Features :: Justice and Wale behind the scenes, web.archive.org, ‏2008-11-20
| פרס המוזיקה של MTV אירופה לקליפ הטוב ביותר |
| --- | --- | --- |
| 1994 - 1999 | "Hobo Humpin' Slobo Babe" - ויילס (1994) ‏•‏‏ "Protection" - מאסיב אטאק (1995) ‏•‏‏ "Breathe" - הפרודיג'י (1997) ‏•‏‏ "Teardrop" - מאסיב אטאק (1998) ‏•‏‏ "Coffee & TV" - בלר (1999) |  |
| 2000 - 2009 | "Natural Blues" - מובי (2000) ‏•‏‏ "Since I Left You" - האבלנצ'ז (2001) ‏•‏‏ "Remind Me" - רויקסופ (2002) ‏•‏‏ "Untitled 1" - סיגור רוס (2003) ‏•‏‏ "Hey Ya!" - אאוטקאסט (2004) ‏•‏‏ "Believe" - ‏The Chemical Brothers ‏(2005) ‏•‏‏ "We Are Your Friends" - ג'אסטיס בהשתתפות סימיאן (2006) ‏•‏‏ "D.A.N.C.E." - ג'אסטיס (2007) ‏•‏‏ "A Beautiful Lie" - ‏Thirty Seconds to Mars‏ (2008) ‏•‏‏ "Single Ladies (Put a Ring on It)" - ביונסה (2009) |  |
| 2010 - 2019 | "California Gurls" - קייטי פרי (בהשתתפות סנופ דוג) (2010) ‏•‏‏ "Born This Way" - ליידי גאגא (2011) ‏•‏‏ "Gangnam Style" - סיי (2012) ‏•‏‏ "Wrecking Ball" - מיילי סיירוס (2013) ‏•‏‏ "Dark Horse" - קייטי פרי (בהשתתפות ג'וסי ג'יי) (2014) ‏•‏‏ "Downtown" - מאקלמור וראיין לואיס (2015) ‏•‏‏ "Starboy" - דה ויקנד (בהשתתפות דאפט פאנק) (2016) ‏•‏‏ "HUMBLE." - קנדריק לאמאר (2017) ‏•‏‏ "Havana" - קמילה קביו (בהשתתפות יאנג ת'אג) (2018) ‏•‏‏ "ME!" - טיילור סוויפט (בהשתתפות ברנדון יורי מפאניק! אט דה דיסקו) (2019) |  |
| 2020 - היום | "Popstar" - די ג'יי חאלד (בהשתתפות דרייק) (2020) ‏•‏‏ "Montero (Call Me by Your Name)" - ליל נאז X ‏(2021) ‏•‏‏ טיילור סוויפט – "All Too Well (10 Minute Version) (Taylor's Version)"‏ (2022) ‏•‏‏ טיילור סוויפט – "Anti-Hero"‏ (2023) ‏•‏‏ טיילור סוויפט בהשתתפות פוסט מאלון – "Fortnight"‏ (2024) |  |
| --- | --- |
בקרת זהויות :  MusicBrainz release group: dc51af2f-ced9-366c-84e7-4c22df793f8c
הכוחות המזוינים של מרוקו

| --- | --- |

 מדינה:  מרוקו מרוקו
 תקופת הפעילות:  1956–הווה (כ־69 שנים)
 זרועות בצבא:   הצבא המלכותי המרוקאי   חיל האוויר המלכותי המרוקאי   הצי המרוקאי המלכותי   המשמר המלכותי   הז'נדרמריה המלכותית המרוקאית
 מטה:  מרוקו רבאט, מרוקו
 מנהיגות
 המפקד העליון:   מלך מרוקו מוחמד השישי
 כוח אדם
 כוחות פעילים:  195,800
 כוחות מילואים:  150,000
 תקציב
 תקציב שנתי:  $11.796 (2023)
 תעשייה
 ספקים זרים:  ארצות הברית ארצות הברית הממלכה המאוחדת הממלכה המאוחדת ארצות הברית ארצות הברית צרפת צרפת איטליה איטליה ספרד ספרד טורקיה טורקיה הרפובליקה העממית של סין הרפובליקה העממית של סין
 
 revue.far.ma
 
הכוחות המזוינים של מרוקו או כוחות הצבא המלכותי של מרוקו (בערבית: القوات المسلحة الملكية المغربية) הם הכוחות
הצבאיים של ממלכת מרוקו. הם מורכבים מהצבא, הצי, חיל האוויר, הז'נדרמריה המלכותי והמשמר המלכותי.
הכוחות המזוינים של מרוקו גדולים, מאומנים היטב עם ניסיון רב-נגד התקוממות, לוחמה במדבר ופעולות אוויר-קרקע. ניסיון נוסף הגיע מהשתתפות בפעולות שמירת השלום. בנוסף צבאה הוא מהמובילים במדינות אפריקה בלוחמה הררית ומושלגת הודות ליחידות הפועלות בהרי האטלס.
היסטוריה

הכוחות הצבאיים המרוקאים העתיקים ביותר הם אלו של ממלכות המאורי הברבריות מסביבות 225 לפנה"ס. הצבא המרוקאי קיים ברציפות מאז עלייתה של אימפריית אלמורוויד במאה ה-11. בתקופת החסות (1912–1955), מספר גדול של מרוקאים גויסו לשירות הגדודים של צבא אפריקה הצרפתי. רבים שירתו במהלך מלחמת העולם הראשונה. במהלך מלחמת העולם השנייה שירתו יותר מ-300,000 חיילים מרוקאים (כולל כוחות עזר גומראיים) עם הכוחות הצרפתיים החופשיים בצפון אפריקה, איטליה, צרפת ואוסטריה. עם תום מלחמת העולם השנייה, כוחות מרוקו היוו חלק מחיל המשלוח הצרפתי למזרח הרחוק שהיה מעורב במלחמת הודו-סין הראשונה בין השנים 1946–1954.
הצבא הספרדי עשה גם הוא שימוש נרחב בחיילים מרוקאים שגויסו במרוקו הספרדית הן במהלך מלחמת הריף של 1921–1926 והן במהלך מלחמת האזרחים בספרד של 1936–1939. המרוקאים, יחד עם הלגיון הספרדי, היוו את צבא אפריקה הספרדי. הז'נדרמריה, הידועה בשם "מהל-לה ג'ליפיאנאס" ומעוצבת על פי הגומראיים הצרפתיים, הועסקה באזור הספרדי.
לאחר פירוק מרוקו הצרפתית ב-1955, הוקמו ב-14 במאי 1956 הכוחות המזוינים המלכותיים. 14,000 אנשי צבא מרוקו מהצבא הצרפתי ו-10,000 מהכוחות המזוינים הספרדיים הועברו לכוחות המזוינים החדשים שנוצרו, מספר זה גדל בכ-5,000 לוחמי גרילה לשעבר מ"צבא השחרור", כ-2,000 קצינים ומש"קים צרפתים נשארו במרוקו בחוזים קצרי טווח עד שתוכניות ההכשרה באקדמיות הצבאיות יצרו מספר מספיק של קצינים מרוקאים.
ב-1960 הוקם הצי המלכותי המרוקאי.
הפעילות הראשונה של צבא מרוקו במסגרת מדינה עצמאית הייתה במלחמת החולות בתחילת שנות ה-60 נשלחו כוחות מרוקו לקונגו כחלק מהאו"ם הרב-תכליתי הראשון מבצע שמירת השלום ONUC, הכוחות המזוינים המלכותיים של מרוקו לחמו בחזית הגולן במהלך מלחמת יום הכיפורים (בעיקר בקרב על קוניטרה). הכוחות גם נטלו חלק סמלי במלחמת המפרץ בקרב שאר צבאות ערב.
בשנים 1975–1991, הכוחות המזוינים של מרוקו נלחמו במלחמת סהרה המערבית נגד חזית פוליסריו, תנועת שחרור לאומית של מורדים בתמיכת אלג'יריה המבקשת את עצמאותה של סהרה המערבית ממרוקו. הצבא המרוקאי השמיד את כל המוצבים שיצר הפוליסריו וניצח באופן מכריע ברוב הקרבות, אך מתקפות הגרילה נמשכו, ומרוקו הייתה במתיחות כלכלית ופוליטית בעקבות המלחמה.
ב-14 ביולי 1999 השתתפו הכוחות המזוינים של מרוקו, בהזמנת נשיא צרפת ז'אק שיראק, במצעד יום הבסטיליה בשאנז אליזה, מדובר היה באירוע יוצא דופן עבור כוחות מזוינים שאינם צרפתים.
זרועות

הצבא המרוקאי המודרני מורכב מהזרועות הבאות:
זרועות > הצבא המלכותי

הצבא המלכותי המרוקאי הוא הזרוע של הכוחות המזוינים המלכותיים של מרוקו האחראי על פעולות צבאיות יבשתיות. כוחות הצבא מונים כ-195,000 חיילים, ובמקרה של מלחמה או מצב מצור, כוח נוסף של 150,000 חיילי מילואים וכוחות חצי-צבאיים, כולל 20,000 סדירים של הז'נדרמריה המרוקאית המלכותית ו-30,000 כוחות עזר (כוח פלמנטרי) תחת פיקוד משרד ההגנה.
זרועות > הצבא המלכותי > המשמר המלכותי

רשמית המשמר המלכותי המרוקאי הוא חלק מהצבא המלכותי המרוקאי, אולם הוא נמצא בשליטה מבצעית ישירה של המלך, חובתו הבלעדית של המשמר היא לספק את הביטחון והבטיחות של המלך ומשפחת המלוכה של מרוקו.
זרועות > חיל האוויר המלכותי

חיל האוויר המלכותי המרוקאי הוא זרוע חיל האוויר של הכוחות המזוינים של מרוקו, הוא מעסיק 13,000 עובדים ומצויד ביותר מ-300 מטוסים. במאה ה-21 החל חיל האוויר המלכותי המרוקאי בתוכנית מודרניזציה מתקדמת של הצי המיושן ושיפור יכולות מבצעיות.
זרועות > הצי המלכותי

הצי המלכותי הוא הזרוע של הכוחות המזוינים של מרוקו האחראי על ביצוע פעולות ימיות, משימתו כוללת הגנה על הטריטוריה והריבונות של מרוקו, כמו גם את השליטה על 280 אלף קמ"ר של אזור כלכלי בלעדי. בהתחשב בקו החוף המשמעותי של מרוקו (2,952 ק"מ) ומיקום אסטרטגי המפקח על מיצר גיברלטר, המדינה (ביחד עם ספרד ובריטניה) מעורבת עמוקות באבטחת נתיב המים הבינלאומי החשוב הזה.